12/02/2016 | Administración LocalMunicipal
Cedeira
Convocatoria e bases específicas para a formación dunha bolsa de traballo para realizar contratacións laborais temporais ou nomeamentos interinos como oficial 1ª

Por Resolución de Alcaldía número 48/2016 de data 02 de febrero de 2016 acordouse aprobar a convocatoria e a modificación e aprobación das Bases específicas para a formación dunha bolsa de traballo para realizar contratacións laborais temporais ou nomeamentos interinos como Oficial 1ª. O obxecto da convocatoria é a formación dunha bolsa de traballo para realizar contratacións laborais temporais ou nomeamentos interinos nos postos de traballo de oficial 1ª do Concello. Segundo se estableza en cada contrato de conformidade coas necesidades do concello ou de conformidade coa regulación das subvencións que o poidan financiar. Concurso-Oposición.37 horas e 30 minutos semanais de luns a domingo cos descansos establecidos por lei de ser o contrato a xornada completa, ou a parte proporcional que se estableza en cada caso. As correspondentes segundo convenio “Outros oficiales de 1.ª, operarios, Aux. Administrativos e categorías que para o acceso se precise Graduado Escolar, FP1 ou equivalente”. Os aspirantes para participar nas probas, deberán reuni-los seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, conxugue dun español ou dun nacional dun Estado membro da Unión Europea non separado de dereito, ou extranxeiro con residencial legal en España. b) Ter cumpridos 16 anos de idade. c) Atoparse en posesión de graduado escolar, FP1 ou equivalente. d) Contar con permiso de conducir clase B en vigor e) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha discapacidade deberán facelo constar na súa solicitude, sinalando se precisan de adaptación das probas. A condición de minusválido e a súa compatibilidade acreditaranse con certificación da Delegación Provincial de Sanidade e Servicios Sociais. f) Non estar incurso en causa de incapacidade ou incompatibilidade que determine a lexislación vixente. g) Non ter sido separado, mediante expediente disciplinario, do servicio á Administración do Estado, Comunidade Autónoma ou ás Entidades Locais, nin atoparse inhabilitado para o exercicio de funcións públicas. Os nacionais dos demais Estados membros da Unión Europea ou dos daquelas que teñan subscritos Tratados referentes á libre circulación coa Unión Europea ratificados por España, deberán acreditar de modo fidedigno non estar sometidos a sanción disciplinaria ou condena penal que impidan no seu Estado o acceso á función pública. Os anteriores requisitos, así como os específicos que se esixan, se é o caso, para cada unha das prazas, deberanse reunir con referencia ó último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente. A presentación de solicitudes poderá facerse no Rexistro Xeral do Concello de Cedeira ou na forma determinada polo artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común durante o prazo de VINTE DÍAS NATURAIS, contados dende o seguinte ao da publicación do anuncio da convocatoria no BOP. As solicitudes presentaranse no modelo de instancia que se facilitará nas oficinas municipais e irán acompañadas dos seguintes documentos: 1. Fotocopia compulsada do D. N. I.2. Fotocopia compulsada do Permiso de conducir 3. Fotocopia compulsada da Documentación acreditativa dos méritos alegados 4. Xustificante de pago da taxa de 7,5 €, según o disposto na Ordenanza municipal 2.6, reguladora da taxa pola participación en procesos selectivos, no artigo 5.1. 5. Fotocopia compulsada da titulación esixida A Comisión seleccionadora estará composta por un presidente, un secretario e tres vogais nomeados por Resolución de Alcaldía de conformidade co artigo 60 do Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto básico do empregado público. Poderase nomear a pesoal técnico aos únicos efectos de asesoramento da Comisión Seleccionadora. Todos os membros da Comisión Seleccionadora deberán posuír a titulación ou especialización igual ou superior á esixida para o acceso á praza convocada. A Comisión seleccionadora estará facultada para a interpretación das presentes bases, asi como para resolver as dúbidas que xurdan da súa aplicacióne determinará a actuación procedente nos casos non previstos. A) Experiencia laboral: máximo 4 puntos. Experiencia profesional en postos de traballo de Oficial 1ª: 0,20 puntos por mes, cun máximo por este concepto de 4 puntos. Cando o contrato sexa a media xornada ou superior contabilizarase como si fose xornada completa. Si o contrato fose inferior a media xornada non se valorará. B) Formación: máximo de 5 puntos a) Por cursos relacionados coas funcións a desempeñar de entre 20 e 50 horas: 0,10 puntos/curso ata un máximo 1 punto b) Por cursos relacionados coas funcións a desempeñar de máis de 50 horas: 0,20 puntos/curso ata un máximo 2 puntos c) Formación en materia de prevención de riscos laborais impartidos por entidades ou empresas homologadas pola Administración: 0,20 puntos/curso por cursos de 20 horas ou máis de duración, ata un máximo 1 punto d) Estar en posesión do permiso de conducir C1: 1 punto. C) Coñecemento da lingua galega: máximo 1 punto Por estar en posesión de titulación acreditativa do Celga 2 ou equivalente segundo validacións oficialmente establecidas: 0,25 puntos. Por estar en posesión de titulación acreditativa do Celga 3 ou equivalente segundo validacións oficialmente establecidas: 0,5 puntos Por estar en posesión de titulación acreditativa do Celga 4 ou superior ou equivalente segundo validacións oficialmente establecidas: 1 punto Os/as aspirantes que non acrediten estar en posesión de ningún dos Celga establecidos, deberán realizar un exercicio que demostre o coñecemento da lingua galega. O exercicio evaluarase de 0 a 1 punto. Os méritos alegados acreditaránse mediante documentos orixinais ou copias compulsadas. Debe aportarse certificado de vida laboral acompañada de copias auténticas dos contratos de traballo que inclúan a descrición do traballo realizado. A fase de oposición consistirá na realización dun único exercicio que constará de dúas partes: 1ª parte: De carácter práctico. Consistirá nunha proba práctica fixada pola comisión de selección de 1 hora de duración, no que os/as aspirantes deberán demostrar as súas habilidades profesionais, relacionadas coas tarefas a realizar. Será cualificada de 0 a 10 puntos, e será preciso alcanzar un mínimo de 5 puntos para superala.2ª parte: Examen tipo test de 20 preguntas con catro posibles respostas das que unha soa será verdadeira relacionadas cos temas do anexo. O tempo máximo para a realización deste exercicio será de vinte minutos. Cada resposta correcta puntuarase con 0,5 puntos, e cada resposta errada restará 0,15 puntos. As respostas en branco non penalizarán. Será calificada cunha puntuación de 0 a 10 puntos sendo necesaria para superala unha puntuación mínima de 5 puntos. A Comisión seleccionadora realizará unha entrevista persoal a cada aspirante coa finalidade de avaliar a adecuación da persoa candidata ao posto de traballo e os seus coñecementos teóricos e prácticos, podendo outorgar ata un máximo de 1 punto. De producirse empate na puntuación, a orde de desempate será a seguinte: 1. Puntuación obtida na fase de oposición 1ª parte 2. Puntuación obtida na fase de oposición 2ª parte 3. Puntuación obtida no apartado a) da fase de concurso 4. Puntuación obtida no apartado b) da fase de concurso 5. Puntuación obtida no apartado c) da fase de concurso 6. Puntuación obtida na entrevista. Cos aspirantes aprobados formarase unha bolsa de traballo segundo o orde de puntuación obtida para nomeamentos interinos ou contratacións laborais temporais en postos de traballo de contido equivalente de acordo coas seguintes normas: Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, o/a empregado/a público que as realice fará constar mediante dilixencia a súa realización, e se tiveron ou non resposta. Antes da sinatura do contrato o Concello poderá acordar que o traballador se someta a un recoñecemento médico-psicolóxico que evalue a sua adecuación ao posto a desempeñar. No caso de que o traballador resulte non apto non perderá o seu lugar na bolsa de traballo e volverá a ser chamado cando se oferte un posto de distintas características do que foi considerado non apto.1. De oficio. A aceptación dun chamamento suporá a suspensión dos chamamentos ata que cese o primeiro nomeamento.2. Por solicitude do/a interesado/a. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión. No caso de que algún integrante da bolsa de traballo estivera contratado ou nomeado como funcionario interino e fora a realizarse un novo chamamento para un posto que obxectivamente poda considerarse como de mais longa duración ou de maior xornada poderá solicitar ser contratado ou nomeado con preferencia aos seguintes na lista. O órgano competente o acordará sempre que non supoña menoscabo para o servizo.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ao posto que novamente lles corresponda na lista.2. Os integrantes da bolsa de traballo que, sendo convocados para facer efectiva a contratación ou nomeamento segundo o disposto na base novena, non se presentaran ou renunciaran a esta, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo.3. Os integrantes da bolsa de traballo que renuncien á continuidade no desempeño dun posto de traballo perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo. Poderán conferirse nomeamentos interinos ou contratacións laborais temporais para o desempeño de postos de traballo que se encontren vacantes ou non vacantes. Neste último caso será causa suficiente a situación de ILT ou vacacións do seu titular. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da bolsa de traballo, o Sr. Alcalde por Resolución procederá ao seu nomeamento para o desempeño do posto de traballo correspondente. O cesamento producirase polo transcurso do prazo ou causa da contratación prevista ou por Resolución da Alcaldía de conformidade co establecido na lexislación vixente. A bolsa de traballo formada como consecuencia do proceso selectivo que regulan as presentes bases extinguirase unha vez transcorridos dous anos a contar dende a data de publicación no taboleiro de edictos do concello da Resolución da alcaldía que a aprobe, poidendo ser obxecto de prórroga por causas debidamente xustificadas e motivadas. No BOP publicarase anuncio comprensivo do acordo de aprobación da convocatoria, do prazo de presentación de solicitudes e das bases do proceso selectivo. No taboleiro de anuncios e na páxina web do Concello e Sede Electrónica publicaranse as bases íntegras do proceso selectivo e os resultados do proceso de selección. En todo o non previsto expresamente nas presentes bases, serán de aplicación as Bases xerais para a contratación de persoal laboral temporal do Concello de Cedeira, aprobadas na sesión plenaria do día 17 de abril de 1997, e publicadas no Boletín Oficial da Provincia número 110, do 15 de maio de 1997, o Real Decreto Lexislativo 1/1995, do 24 de marzo, polo que se aproba o Texto Refundido da Lei do Estatuto dos Traballadores e demais normas de aplicación. Cedeira, 3 de febreiro de 2016 O alcalde D. Pablo Diego Moreda Gil Tema 1. Prevención de riscos laborais. Procedementos e medios de seguridade e saúde no traballo. Tema 2. Elementos dunha instalación eléctrica interior: conductores, materiais e elementos. Tomas de terra e cadros de mando e protección. Tema 3. Elementos dunha instalación interior de suministro de auga: tuberías, accesorios, unións e soldadura por capilaridade. Tema 4. Equipos de producción de auga quente. Reguladora e grupos de presión: instalación e mantemento. Tema 5. Aparatos sanitarios: Colocación e accesorios. Avarías máis frecuentes. Tema 6. Desaugues: Materiais e elementos. Desatrancado. Tema 7. Pozos de captación, depósitos e equipos de elevación de auga. Tema 8. Instalación de calefación: tipos, funcionamento e elementos. Tema 9. Muros e tabiques: ladrillos, bloques e morteiros. Apertura de ocos. Tema 10. Revestimento de paredes: enfoscados, guarnicións, enlucidos e pasteados. Solados, alicatados e outros revestimentos. Tema 11. Tellados e canalóns: eliminación de goteiras e humidades, impermeabilización con láminas, fieltros, velos e resinas. Tema 12. Arranxo de carpinterías de madeira, aceiro, aluminios e PVC. Sustitucións de pechaduras e perseanas. Tema 13. Procedementos básicos de soldadura eléctrica. Tema 14. Pintura sobre cemento, madeira e metal. Tema 15. Corte e colocación de vídreos. Tema 16. Ferramenta básica e medios auxiliares nos oficios de electricista, fontaneiro, carpinteiro e albanel. D/Dona:________________________________________________________________________________________________ con DNI nº:__________________________con enderezo________________________________________________________ ____________________________________________________________________con C. P.:____________________________ Localidade:__________________________________________________________Teléfono: ___________________________ Que tendo coñecemento da convocatoria publicada por este Concello para a formación dunha bolsa de traballo para realizar contratacións laborais temporais ou nomeamentos interinos como oficial 1ª. Que reúne todas e cada unha das condicións esixidas nas bases da convocatoria. Apórtase a tal efecto a seguinte documentación:  Fotocopia compulsada do DNI  Fotocopia compulsada do permiso de conducir  Fotocopia compulsada do da titulación esixida  Fotocopia compulsada da documentación acreditativa dos méritos alegados ____________________________________________________________________________________________________________________________________________________________________________________________________________________________________________________________________________________________________________________________________________________________________ Polo exposto, SOLICITA: Ser admitido/a no correspondente proceso selectivo referido. E declara baixo xuramento: - Non padecer enfermidade ou defecto físico/psíquico, que impida o desempeño das funcións ou tarefas correspondentes á praza a que se opta. - Non estar incurso en causa de incapacidade ou incompatibilidade que determine a lexislación vixente. - Non estar separado mediante expediente disciplinario do servizo de calquera Administración Pública, nin estar inhabilitado para o exercicio das funcións por sentencia firme. Cedeira, _____de ________________ de 2016 Asinado: _______________________________ SR. ALCALDE DO CONCELLO DE CEDEIRA